open-index/open-wikipedia-markdown huggingface dataset:
Napoleon Solo

**Napoleon Solo – UNCLE:n asiamies** (*The Man from U.N.C.L.E.*) on vuosina 1964–1968 tuotettu amerikkalainen televisiosarja, jossa superagentti Napoleon Soloa näyttelee Robert Vaughn ja tämän aisaparia, venäläistä Ilja Kurjakinia David McCallum. Heidän pomoaan näyttelee monista Hitchcock-elokuvistakin tuttu Leo G. Carroll.

Sarjassa Solo ja Kurjakin edustavat kansainvälistä rikollisuutta vastustavaa kuvitteellista U.N.C.L.E.-järjestöä, joka jahtaa etenkin rikollisliigaa nimeltä Thrush. *Helsingin Sanomien* Pertti Avolan mukaan *Napoleon Solon* maailmankuva on moraalisessa mustavalkoisuudessaan jopa huvittava. Tiettyyn kieli poskella -tyyliin sarja hänen mukaansa pyrkikin, mutta usein oli tuloksena myös tahatonta komiikkaa tai vain silkkaa typeryyttä, toisin kuin saman aikakauden onnistuneemmassa agenttiparodiassa *[[Salainen agentti 86]]*.

*Napoleon Solon* ensimmäinen jakso esitettiin Suomen televisiossa 4. tammikuuta 1966. Kolmoskanava esitti sarjaa uusintana kesäkuusta 1991 alkaen.

Sarjan jaksoja tai niiden materiaalista koostettuja elokuvia esitettiin joissakin maissa myös teatterilevityksessä. Suomessa julkaistiin myöhemmin VHS-videokasetteina elokuvat *[[Kaksoisagentti (elokuva)|Kaksoisagentti]]* (1965), *[[Yksi agentti liikaa]]* (1966), *[[Vihreähattuinen agentti]]* (1966), *[[Karatetappajat]]* (1967) ja *[[Helikopteriagentit]]* (1968). Vaughn ja McCallum palasivat rooleihin toistakymmentä vuotta myöhemmin elokuvassa *[[U.N.C.L.E. miehen paluu]]* (1983).  

Venäläistä agentti Kurjakinia näytelleestä nuoresta ja komeasta David McCallumista tuli sarjan myötä yksi 1960-luvun teinityttöjen suosikeista. Sarjan pohjalta tuotiin markkinoille myös monia oheistuotteita kuten leluja ja viihderomaaneja. Suomessa esittämättä jäänyt spin-off-sarja *The Girl from U.N.C.L.E.* toi agenttimaailmaan naisnäkökulmaa, pääosassa Stefanie Powers.

Vuonna 2015 tuli elokuvateattereihin Guy Ritchien ohjaama uusintaversio *[[Koodinimi U.N.C.L.E.]]*, jossa pääparia näyttelevät Henry Cavill ja Armie Hammer.

## Lähteet
Maboten piiri

**Maboten piiri** () on piiri Mosambikissa Inhambanen maakunnan pohjoisosassa. Piirin väkiluku on noin 53&nbsp;000 (2022, ennuste), pinta-ala 14&nbsp;231 neliökilometriä ja väestöntiheys 4 as./km². 

Maboten piiri sijaitsee Savejoen eteläpuolella sisämaassa. Piirin keskus on Maboten kylä, joka sijaitsee sisämaassa linnuntietä noin 120 kilometriä rannikolta. Kuntakeskus Mabote on linnuntietä noin 464 kilometriä ja maanteitse 778 kilometriä pääkaupunki Maputosta pohjoiskoilliseen. Linnuntietä maakuntakeskus Inhambaneen on 239 kilometriä, mutta maanteitse etäisyys on 384 kilometriä. 

Maboten piiri rajoittuu pohjoisessa Savejokeen, ja sen vastarannan Manican maakunnan Machazen piiriin. Lännessä naapureina ovat Govuron ja Inhassoron piirit. Maboten piirin kaakkoiskulman naapuripiirien osalta Inhambanen maakunnan ja sen piirien kartoissa on eroja ja tiedot ovat ristiriitaisia; esimerkiksi Massingan piirin tilastokirja kertoo piirin olevan Maboten piirin naapuri, mutta Maboten piirin tilastokirja sanoo muuta. Etelässä naapurina on kuitenkin Funhalouron piiri. Idässä Maboten piiri rajautuu Gazan maakuntaan ja sen Chugbon ja Massangenan piireihin.

Piirin väestön pääelinkeino on maatalous. Tärkein viljelykasvi on maissi. Lukutaidottomuus oli piirissä vuosien 2019–2023 tilaston mukaan erittäin korkea: 55,5 prosenttia (maakunnassa 30,5&nbsp;%). 

## Lähteet
*  
* 

### Viitteet
Serge

**Serge** on miehen etunimi ja myös sukunimi.

## Tunnettuja Sergejä
### Serge etunimenä
* Serge Akakpo (s. 1987), togolainen jalkapalloilija
* Serge Atakayi (s.1999), suomalainen jalkapalloilija
* Serge Aurier (s. 1992), norsunluurannikkolainen jalkapalloilija
* Raymond-Serge Balé (s. 1949), brazzavillenkongolainen diplomaatti
* Serge Baudo (s. 1927), ranskalainen kapellimestari
* Serge Branco (s. 1980), kamerunilainen jalkapalloilija
* Serge Chaloff (1923–1957), yhdysvaltalainen jazzsaksofonisti
* Serge Daan (1940–2018), alankomaalainen käyttäytymistutkija
* Serge Dassault (1925–2018), ranskalainen lehtikustantaja ja poliitikko
* Serge Le Dizet (s. 1964), ranskalainen jalkapallovalmentaja
* Serge Dupire (s. 1958), kanadalainen näyttelijä
* Serge Ferreira (s. 1959), ranskalainen seiväshyppääjä
* Serge Firca (s. 1948), ranskalainen yleisurheilija
* Serge Gainsbourg (1928–1991), ranskalainen runoilija, laulaja, näyttelijä ja ohjaaja
* Serge Gakpé (s. 1987), togolainen jalkapalloilija
* Serge Garant (1929–1986), kanadalainen muusikko
* Serge Gnabry (s. 1995), saksalainen jalkapalloilija
* Serge Grisoni (1925–2017), ranskalainen kiekonheittäjä
* Serge Gumienny (s. 1972), belgialainen jalkapalloerotuomari
* Serge Haroche (s. 1944), ranskalainen fyysikko
* Serge Hélan (s. 1964), ranskalainen yleisurheilija
* Serge Ibaka (s. 1989), kongolais-espanjalainen koripalloilija
* Serge Kabongo (s. 1966), zairelainen nyrkkeilijä
* Serge Klarsfeld (s. 1935), romanialaissyntyinen asianajaja
* Serge Alexander Korff (1876–1924), venäläinen oikeustieteilijä
* Serge Koussevitzky (1874–1951), venäläissyntyinen yhdysvaltalainen kapellimestari
* Serge Lama (s. 1943), ranskalainen laulaja-lauluntekijä
* Serge Leroy (s. 1947), ranskalainen yleisurheilija
* Serge Lifar (1905–1986), ranskalainen balettitanssija ja koreografi
* Joseph Serge Miot (1946–2010), haitilainen roomalaiskatolinen arkkipiispa
* Serge Moscovici (1925–2014), ranskalainen sosiaalipsykologi
* Serge N’Gal (s. 1986), kamerunilainen jalkapalloilija
* Serge Reggiani (1922–2004), ranskalainen näyttelijä
* Serge Savard (s. 1946), kanadalainen jääkiekkoilija
* Serge Tšerepnin (s. 1941), yhdysvaltalainen säveltäjä
* Serge Vohor (1955–2024), vanuatulainen poliitikko

### Serge sukunimenä
* Victor Serge (1890–1947), venäläinen anarkisti ja kirjailija

## Nimen muita merkityksiä
* Saskia & Serge, alankomaalainen lauluduo
* Serge, sarssi, eräs kangaslaji ranskaksi
* Serge & Christine Ghisoland, belgialainen lauluduo
Himalajanvuokko

**Himalajanvuokko** (*Anemone rivularis*) on leinikkikasvien (Ranunculaceae) heimoon, vuokkojen (*Anemone*) sukuun kuuluva kasvilaji.

Himalajanvuokko on monivuotinen ruohovartinen kasvi. Se kasvaa mättäinä, joista kasvaa kolmesta viiteen lehteä sekä yhdestä kolmeen kukkavartta. Kukkavarret kasvavat yleensä 20–60 cm korkeiksi, mutta joskus jopa 120 cm korkeiksi. Lehdet kohoavat puolestaan 10–25 cm korkeuteen. Suikertavan juurakkonsa myötä laji voi muodostaa melko laajojakin kasvustoja.

Himalajanvuokko kasvaa muun muassa niityillä, hakkuuaukeilla sekä purojen varsilla. Lajia tavataan luontaisena Aasiassa Intiassa, Sri Lankassa, Nepalissa, Bhutanissa, Kiinan keskiosissa sekä Indonesiassa Sumatran saarella.

Himalajanvuokkoa käytetään koristekasvina puutarhoissa. Paikallisesti luontaisella esiintymisalueellaan sitä on käytetty myös lääkekasvina.

## Lähteet
* Useful Temperate Plants: ''Anemone rivularis''
Gloriette

**Gloriette** voi tarkoittaa jotakin seuraavista:

*Gloriette, puutarhapaviljonki Schönbrunnin linnassa
*Gloriette, eräs vanha kangaslaji
Lebrun

**Lebrun** on muun muassa seuraavien henkilöiden sukunimi:

* Albert Lebrun (1871–1950), Ranskan presidentti 1932–1940
* Charles Antoine Guillaume Pigault-Lebrun (1753–1835), ranskalainen kirjailija
* Charles-François Lebrun (1739–1824), ranskalainen valtiomies
* Dominique Julien Claude Marie Lebrun (s. 1957), ranskalainen roomalaiskatolinen piispa
* Elisabeth Vigée-Lebrun (1755–1842), ranskalainen taidemaalari
* Franziska Lebrun (o.s. Danzi; 1756–1791), saksalainen säveltäjä ja oopperalaulaja
* Pierre-Antoine Lebrun (1785–1873), ranskalainen kirjailija
Andrup

**Andrup** on taajama Esbjergin kunnassa Tanskassa. Taajamassa oli 1&nbsp;457 asukasta vuoden 2025 alussa.

## Väestökehitys

## Lähteet

## Aiheesta muualla
Trikoliini

**Trikoliini** () on laadukkaasta puuvillasta kudottu ja merseroitu paitakangas. Sille tyypillinen pintarakenne on saatu aikaan joko käyttämällä kuteena vuorotellen ohutta ja paksumpaa lankaa tai siten, että loimilangat tulevat kahdelta tukilta, joista toista jarrutetaan voimakkaammin. Tällöin kireämmät loimilangat jäävät suoriksi ja vähemmän jarrutetut langat kiertyvät kuteen ympäri mutkalle. Suomessa kutsuttiin Yhdistyneessä kuningaskunnassa valmistettua kangasta trikoliiniksi ja Suomessa valmistettua kangasta myytiin nimellä trikolette tai tricolette.

## Lähteet
Gloria (kangas)

**Gloria** on vanha kangaslaji, jossa on silkkiloimi ja villakude. Tätä tiheäksi kudottua kangasta käytettiin vuorikankaana. Sellaista tiheäksi kudottua kangasta, jossa on silkkiloimi ja puuvillakude, käytettiin sateenvarjojen kuvussa. Hyvin hienosta langasta kudotusta täyspuuvillaisesta kankaasta käytettiin nimitystä *gloriette* tai *gloriosa*.

## Lähteet

## Katso myös
* Sarssi
Hieronymus Georg Zeuthen

**Hieronymus Georg Zeuthen** (15. helmikuuta 1839 – 6. tammikuuta 1920) oli tanskalainen matemaatikko. Hän toimi professorina Kööpenhaminan yliopistossa vuosina 1883–1910 ja toimitti *Matematisk Tidsskrift* -aikakauslehteä 1871–1889. Zeuthen toimi myös Kuninkaallisen tiedeakatemian sihteerinä 1878–1917. Matemaatikkona Zeuthen erikoistui algebralliseen geometriaan ja matematiikan historiaan.
## Lähteet

## Aiheesta muualla
Aksel Erhardsen

**Aksel Erhardsen** (15. tammikuuta 1927 Gørding – 17. helmikuuta 2010) oli tanskalainen näyttelijä. Hän sai koulutuksen Odensen teatterissa, missä hän näytteli vuoteen 1966. Tämän jälkeen hän siirtyi Aarhusin teatteriin, jossa hän työskenteli vuoteen 1991. Erhardsen teki vielä sen jälkeen useita vierailevia rooleja kööpenhaminalaisissa teattereissa. Hän sai Lauritzen-palkinnon ja Teaterpokalenin.
## Lähteet

## Aiheesta muualla
Teaterpokalen

**Teaterpokalen** on tanskalainen teatterialan palkinto, jonka myöntää vuosittain Tanskan teatterijournalistien yhdistys. Sitä on jaettu vuodesta 1933, ja sen voivat saada sekä näyttelijät että muut teatterissa työskentelevät henkilöt. Palkinto koostuu pokaalista ja 50&nbsp;000 kruunun rahapalkkiosta.

## Palkitut

* 1934 – Holger Gabrielsen
* 1935 – Jonna Neiiendam
* 1936 – Henrik Bentzon
* 1937 – Else Skouboe
* 1938 – Harald Lander
* 1939 – Clara Pontoppidan
* 1940 – Thorkild Roose
* 1941 – Angelo Bruun
* 1942 – Liva Weel
* 1943 – Per Knutzon
* 1944 – Berthe Qvistgaard
* 1945 – Maria Garland
* 1946 – Kjeld Abell
* 1947 – Margot Lander
* 1948 – Mogens Wieth
* 1949 – Ellen Gottschalch
* 1950 – Johannes Meyer
* 1951 – Bodil Kjer
* 1952 – Osvald Helmuth
* 1953 – Peer Gregaard
* 1954 – Ingeborg Brams
* 1955 – Margrethe Schanne
* 1956 – Lily Weiding
* 1957 – Karin Nellemose
* 1958 – Sam Besekow ja Clara Pontoppidan
* 1959 – Thorvald Larsen
* 1960 – Poul Reichhardt
* 1961 – Erik Bruhn
* 1962 – Bodil Udsen 
* 1963 – Ernst Bruun Olsen
* 1964 – Henning Moritzen
* 1965 – Lone Hertz
* 1966 – Bendt Rothe
* 1967 – Edvin Tiemroth 
* 1968 – John Price
* 1969 – Preben Harris
* 1970 – Preben Neergaard
* 1971 – Buster Larsen 
* 1972 – Jørgen Reenberg
* 1973 – Ghita Nørby
* 1974 – Morten Grunwald
* 1975 – ei jaettu
* 1976 – Ove Sprogøe
* 1977 – Olaf Ussing
* 1978 – Karen Margrethe Bjerre
* 1979 – Erik Paaske
* 1980 – Frits Helmuth
* 1981 – Erik Mørk
* 1982 – Lis Jeppesen
* 1983 – Lily Broberg
* 1984 – Ib Thorup
* 1985 – Ole Ernst
* 1986 – Rialon teatteri
* 1987 – Kai Løvring
* 1988 – Klaus Hoffmeyer
* 1989 – Ulla Gottlieb ja Berrit Kvorning
* 1990 – Nikolaj Hübbe
* 1991 – Kirsten Olesen
* 1992 – Preben Kristensen
* 1993 – Aksel Erhardsen
* 1994 – Tommy Kenter
* 1995 – Karen-Lise Mynster
* 1996 – Lars Brygmann
* 1997 – Birthe Neumann
* 1998 – Tammi Øst
* 1999 – Søren Sætter-Lassen
* 2000 – Søren Pilmark
* 2001 – Birgitte Federspiel
* 2002 – Geir Sveaass
* 2003 – Jytte Abildstrøm
* 2004 – Peter Langdal
* 2005 – Gudrun Bojesen
* 2006 – Nicolas Bro
* 2007 – Lars Mikkelsen
* 2008 – Silja Schandorff
* 2009 – Steen Stig Lommer 
* 2010 – Bodil Jørgensen
* 2011 – Ulla Henningsen
* 2012 – Ole Lemmeke
* 2013 – Thure Lindhardt
* 2014 – Olaf Johannessen
* 2015 – Maria Lucia Rosenberg
* 2016 – Christian Lollike
* 2017 – Hans Rønne
* 2018 – Tammi Øst
* 2019 – Jeanett Albeck
* 2020 – Kizzy Matiakis
* 2021 – Sofia Nolsøe
* 2022 – Marie Knudsen Fogh 
* 2023 – Ina-Miriam Rosenbaum
* 2024 – Iben Hjejle

## Lähteet
Yhdystie 1493

**Yhdystie 1493** on Pornaisten Halkiasta Järvenpään Haarajoelle kulkeva yhdystie. Pituutta tiellä on noin 10 kilometriä.

Yhdystie 1493 alkaa Halkiassa yhdystieltä 1494, ja tien alussa on Halkiakosken voimalaitos. Tieltä kääntyvät tiet ovat lähinnä yksityisteitä, mutta tieltä kääntyy teitä Paippisiin ja Nummisiin. Yhdystie 1493 kulkee länsilounaaseen Pornaisten Metsäkylän ja Mäntsälän Jokelanseudun kylien läpi ja päättyy Järvenpään Haarajoella seututielle 140 eli Vanhalle Lahdentielle.

## Lähteet
Luettelo Mississippin piirikunnista

Tämä on **luettelo Mississippin osavaltion piirikunnista**. Mississippissä on 82 piirikuntaa.

## Lähteet

## Aiheesta muualla
Maastojuoksun Suomen-mestaruuskilpailut 1936

**[[Maastojuoksun Suomen-mestaruuskilpailut]] 1936** käytiin 4. lokakuuta Äyräpään Pölläkkälän kylässä Karjalankannaksella. Kilpailut järjestettiin poikkeuksellisesti syksyllä johtuen olympiavuonna aikaisin käynnistyneestä ratakaudesta. Kilpailujen järjestäjänä toimi Pölläkkälän Ura ja niihin osallistui 36 urheilijaa. 

Huolimatta sateisesta ja tuulisesta syyssäästä yleisöä oli seuraamassa kilpailuja noin 1 500 henkeä. Miehissä Suomen mestaruuden 4 km matkalla voitti äärimmäisen tiukasti Volmari Iso-Hollo ja 8 km matkalla mestaruuden voitti Arvo Askola. Joukkueissa Suomen mestaruuden 4 km matkalta voitti edellisen vuoden tavoin Helsingin Poliisi-Voimailijat ja 8 km matkalta mestaruuden voitti järjestävä seura Pölläkkälän Ura.

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1936 tulokset Tilastopajan sivulla
Jacob Dawid Lange

**Jacob Dawid Lange** (11. maaliskuuta 1758 Leppävirta – 14. syyskuuta 1808 Oulu) oli suomalainen upseeri, virkamies ja maaherra. Hän toimi Oulun läänin maaherrana vuosina 1805–1808. Sotilasurallaan hän kohosi vuonna 1803 everstiluuntantin arvoon.

Langen vanhemmat olivat komendantti Carl Gustaf Lange (1725–1803) ja Maria Krook (1730–1804), Hänen aviopuolisonsa oli Sophia Lovisa Lange, os. Bucht (1774–1857).

## Lähteet
Maastojuoksun Suomen-mestaruuskilpailut 1935

**[[Maastojuoksun Suomen-mestaruuskilpailut]] 1935** käytiin 12. toukokuuta Orivedellä. Kilpailujen järjestäjänä toimi Oriveden Ponnistus ja niihin osallistui 37 urheilijaa. Huolimatta sateisesta ja tuulisesta syyssäästä kilpailuja oli seuraamassa noin 1 500 henkeä. 

Miehissä Suomen mestaruuden 3,45 km matkalla voitti niukasti Lauri Lehtinen ja 8,1 km matkalla mestaruuden voitti edellisen vuoden tavoin erittäin niukasti Verner Toivonen. Joukkueissa Suomen mestaruuden 3,45 km matkalta voitti Helsingin Poliisi-Voimailijat ja 8,1 km matkalta mestaruuden voitti jälleen edellisen vuoden tavoin Lahden Urheilijat.

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1935 tulokset Tilastopajan sivulla
Puolan naisten jalkapallomaajoukkue

**Puolan naisten jalkapallomaajoukkue** edustaa Puolaa naisten jalkapallon kansainvälisissä otteluissa. Sitä hallinnoi Puolan jalkapalloliitto. Joukkue pelasi ensimmäisen virallisen maaottelunsa vuonna 1981. Puola on kesäkuussa 2025 jalkapallon naisten maailmanrankingissa sijalla 27.

Puola selviytyi ensimmäisen kerran arvokilpailuihin vuoden 2025 EM-kilpailuihin. Se voitti viimeisessä karsintavaiheessa ensin Romanian ja sitten Itävallan.

## Lähteet

## Aiheesta muualla
Tryptoliini

**Tryptoliini**, joka tunnetaan myös **tetrahydro-β-karboliinina** ja **tetrahydronorharmaniinina**, on β-karboliinin luonnollinen orgaaninen johdannainen. Se on alkaloidi, joka on kemiallisesti sukua tryptamiineille. Tryptoliinin johdannaisilla on erilaisia farmakologisia ominaisuuksia, ja ne tunnetaan yhteisesti nimellä tryptoliinit.

## Farmakologia
Tryptoliinit ovat kilpailevia, selektiivisiä monoamiinioksidaasin tyyppi A (MAO-A) estäjiä. 5-hydroksitryptoliini ja 5-metoksitryptoliini ovat aktiivisimpia monoamiinioksidaasin estäjiä (MAOI), joiden IC50-arvot ovat 0,5 μM ja 1,5 μM. Tryptoliinit ovat myös tehokkaita serotoniinin ja adrenaliinin takaisinoton estäjiä, ja niillä on huomattavasti suurempi selektiivisyys serotoniiniin. Tryptoliinien muodostuminen *in vivo* on ollut kiistanalaista.

## Lähteet
Maastojuoksun Suomen-mestaruuskilpailut 1934

**[[Maastojuoksun Suomen-mestaruuskilpailut]] 1934** käytiin 13. toukokuuta Lahdessa. Kilpailujen järjestäjänä toimi Lahden Urheilijat ja niihin osallistui 40 urheilijaa. 

Miehissä Suomen mestaruuden 3,6 km matkalla voitti erittäin niukasti Leo Lehto ja 8,5 km matkalla mestaruuden voitti edellisen vuoden tavoin Verner Toivonen. Joukkueissa Suomen mestaruuden 3,6 km matkalta voitti Turun Urheiluliitto ja 8,5 km matkalta mestaruuden voitti edellisen vuoden tavoin Lahden Urheilijat.

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1934 tulokset Tilastopajan sivulla
Keltatörmäkukka

**Keltatörmäkukka** (*Scabiosa ochroleuca*) on törmäkukkien sukuun kuuluva laji. Se on noin 30–70 cm korkea perenna. Se viihtyy auringossa kuivassa, hyvin vettä läpäisevässä, hiekkapitoisessa ja runsaasti kalkitussa maaperässä. Kasvia lisätään siemenistä. Sen kukinto on vaaleankeltainen ja kukinta-aika on heinäkuulta syyskuulle. Kukat ovat pieniä ja suppilomaisia. Siemenkodat ovat pallomaisia. Keltatörmäkukka sopii kuiville niityille, luonnonmukaiseen puutarhaan, kukkapenkkiin ja kivikkopuutarhaan. Kasvi on suojattava talvimärkyydeltä. Se houkuttelee mehiläisiä, kimalaisia ja perhosia.

## Lähteet
(5611) 1943 DL

**(5611) 1943 DL** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,25 astronomisen yksikön ja etäisimmillään 2,94 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Bahram Eynollahi

**Bahram Eynollahi** (; s. 1958 Sarab) on iranilainen poliitikko. Hän on koulutukseltaan silmätauteihin erikoistunut lääkäri.

Eynollahi on työskennellyt professorina Shahid Beheshti -yliopistossa. Hänestä tuli vuonna 2009 Oftalmologian keskuksen johtaja. 2010-luvulla Eynollahi työskenteli Iranin terveysministeriössä muun muassa koulutuksesta vastanneena varaministerinä. Hänet nimitettiin Ebrahim Raisin aikana toimineen Iranin 13. hallituksen terveysministeriksi vuonna 2021. Hänestä tuli vuonna 2023 Kulttuurivallankumouksen korkeimman neuvoston jäsen. Ebrahim Raisin kuoleman jälkeen muodostetussa uudessa hallituksessa terveysministerinä aloitti Mohammad Reza Zafarghandi.

## Lähteet
Maastojuoksun Suomen-mestaruuskilpailut 1933

**[[Maastojuoksun Suomen-mestaruuskilpailut]] 1933** käytiin 7. toukokuuta Savonlinnassa. Kilpailujen järjestäjänä toimi Savonlinnan Riento ja niihin osallistui 46 urheilijaa. 

Miehissä Suomen mestaruuden 3,3 km matkalla voitti äärimmäisen tiukassa kilpailussa Lauri Lehtinen ja 8,5 km matkalla mestaruuden voitti Verner Toivonen. Joukkueissa Suomen mestaruuden 3,3 km matkalta voitti Helsingin Toverit ja 8,5 km matkalta mestaruuden voitti edellisen vuoden tavoin Lahden Urheilijat.

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1933 tulokset Tilastopajan sivulla
Mobil 1 Rally Championship

**Mobil 1 Rally Championship** (myös nimellä **Rally Championship 2000**) on Magnetic Fieldsin kehittämä ja Actualizen julkaisema ajopeli. Peli on julkaistu vuonna  Windowsille ja seuraavana vuonna PlayStationille.

## Pelaaminen
Pelissä ajetaan rallia Walesissä osana brittiläistä rallin mestaruussarjaa.
Pelissä on kehittyneempi vauriomallinnus kuin monissa muissa saman aikakauden rallipeleissä. Erikoiskokeiden pituudet vastasivat paremmin oikeiden erikoiskokeiden pituuksia kuin monissa muissa peleissä ja ne perustuivat Ordnance Surveyn karttoihin. Pelissä on 20 autoa ja 36 erikoiskoetta. Mukana ovat brittiläisen mestaruussarjan kuusi kilpailua.

## Vastaanotto
Peli sai GameSpotin arvostelussa arvosanaksi 8.9/10. Moitteita peli sai järjestelmävaatimuksista ja oudoista oletuksena käytettävistä ohjausasetuksista.

## Lähteet

## Aiheesta muualla
*
Luettelo Wisconsinin piirikunnista

Tämä on **luettelo Wisconsinin osavaltion piirikunnista**. Wisconsinissa on 72 piirikuntaa.

## Lähteet

## Aiheesta muualla
Talousmatematiikka

**Talousmatematiikka** on usein käytännönläheinen matematiikan osa-alue, jonka keskeisiä aihealueita ovat prosenttilaskenta, verotus ja korkolaskenta. Prosenttilaskentaa tarvitaan esimerkiksi vero- ja korkolaskuissa. Myös lainan lyhennyksien ja korkojen laskeminen kuuluu talousmatematiikan piiriin. Annuiteettilainan maksuerän laskemiseen on olemassa erillinen kaava. Käytännönläheinen talousmatematiikka ja sen ymmärtäminen ehkäisee vastuutonta rahankäyttöä.

Talousmatematiikka voi olla myös akateemista, ja se tutkii taloutta esimerkiksi matemaattisten mallien ja tilastojen avulla. Myöskin taloudellisten suhteiden ja päätöksenteko ovat merkittäviä. Talousmatematiikassa voidaan myöskin simuloida eri tilanteita ja näin ollen tarkastella mahdollisia tuloksia eri tekijöillä.On olemassa myöskin erilaisia investointien kannattavuuslaskelmia, kuten nettonykyarvo ja sisäisen korkokannan menetelmä.

## Lähteet
Olof Solin

**Erik Olof Henrik Solin** (s. 16. kesäkuuta 1953 Tampere) on suomalainen radiokemian professori emeritus. Hän toimi Turun yliopiston radiokemian professorina vuosina 2003–2021 sekä Helsingin yliopiston radiokemian professorina vuosina 2002–2003.

Olof Solin syntyi diplomi-insinööri Erik Arne Solinin ja Märta Gabriella Solinin (o.s. Solin) perheeseen. Hän kirjoitti ylioppilaaksi Tampereen yhteiskoulusta vuonna 1972. Solin valmistui filosofian kandidaatiksi Åbo Akademista vuonna 1982 ja valmistui sieltä filosofian tohtoriksi vuonna 1999. Hänen väitöskirjansa otsikko oli *Interaction of High Energy Charged Particles with Gases*.

Solin toimi erikoistutkijana Turun yliopistossa vuosina 1998–2000 ja Valtakunnallisen PET-keskuksen radiofarmaseuttisen laboratorion johtajana 2000–2002. Tämän jälkeen hän työskenteli Helsingin yliopistossa radiokemian professorina 2002–2003. Kun Turkuun perustettiin Suomen toinen radiokemian professuuri, Solin kutsuttiin tähän virkaan, joka myöhemmin vakinaistettiin. Hän toimi radiokemian professorina Turun yliopistossa vuosina 2003–2021, kunnes jäi eläkkeelle. Solinin seuraaja Helsingin yliopiston radiokemian professorina oli Jukka Lehto ja Turun yliopiston radiokemian professorina Anu Airaksinen.

Solin on myös radiokemian dosentti Helsingin yliopistossa vuodesta 2003 sekä lääketieteellisen isotooppifysiikan dosentti Åbo Akademissa vuodesta 2001. Hän on Lääketieteellisen Radioisotooppiyhdistyksen kunniajäsen.

Solin teki tutkimusvierailun Kuninkaalliseen teknilliseen korkeakouluun (1986–1987) ja University of Wisconsin–Madisoniin (1989–1990). Hän on julkaissut uransa aikana satoja tieteellisiä tutkimuksia muun muassa radionuklidituotannon, radiokemian ja isotooppilääketieteen aloilta.

## Lähteet
Warren Davidson

**Warren Davidson** (s. 1. maaliskuuta 1970) on yhdysvaltalainen republikaanisen puolueen poliitikko.

Davidson sai humanististen tieteiden kandidaatin arvon West Pointista. Hän valmistui liikehallinnon maisteriksi Notre Damen yliopistosta. Davidson palveli Yhdysvaltain maavoimissa ja on toiminut liike-elämässä. Hänet valittiin Yhdysvaltain edustajainhuoneeseen Ohion 8. vaalipiiristä vuonna 2016 käydyssä täytevaalissa, jolla täytettiin John Boehnerin eron takia tyhjäksi jäänyt paikka.

## Lähteet
Valentina Talyzina

**Valentina Illarionovna Talyzina** (; 22. tammikuuta 1935 Omsk – 21. kesäkuuta 2025) oli venäläinen näyttelijä ja ääninäyttelijä.

Talyzina opiskeli Omskin maatalousinstituutissa vuosina 1952–1954 ja valmistui Venäjän teatteritaiteen akatemiasta vuonna 1958. Hän työskenteli vuodesta 1958 lähtien Mossovet-teatterissa. Talyzina sai Venäjän SFNT:n kansantaiteilijan arvonimen vuonna 1985. Hänelle myönnettiin Venäjän kunniamerkki vuonna 2005 ja Ystävyyden kunniamerkki vuonna 2010. Talyzina sai vuonna 2004 Kultaisen kotkan roolistaan televisiosarjassa *[[Linii sudby]]*.

Myös Talyzinan tytär Ksenija Hairova on näyttelijä. Talyzina kannatti vuonna 2022 täysimittaisesti aloitettua Venäjän hyökkäystä Ukrainaan.

## Lähteet

## Aiheesta muualla
*
Itä–Länsi-ottelu 2001

**Vuoden 2001 [[Itä–Länsi-ottelu]]** pelattiin Haminassa Vallikentällä 14.–15. heinäkuuta 2001. Miesten ottelun voitti Lännen joukkue jaksoin 0–2 (1–4, 1–2) ja naisten ottelun voitti Idän joukkue jaksoin 2–1 (4–3, 2–4, 4–2).

## Miehet
Miesten ottelun voitti Lännen joukkue jaksoin 0–2 (1–4, 1–2). Idän joukkueeseen kuuluivat lyöntijärjestyksessä kolmoskoppari Tuomas Tervonen, kakkosvahti Kari Hakkarainen, lukkari Toni Kohonen, kakkospolttaja Jarkko Kokko, kolmospolttaja Pasi Pirinen, ykkösvahti Jani Komulainen, kolmosvahti Jarkko Rautio, sieppari Marko Kähkönen, kakkoskoppari Jussi Kemilä, jokeripelaaja Mikko Huotari, jokeripelaaja Jarmo Heikkinen, jokeripelaaja Janne Monni ja jokeripelaaja Vesa Kaukiainen. 

Lännen joukkueeseen kuuluivat lyöntijärjestyksessä sieppari Valtteri Ketonen, kakkoskoppari Marko Hovi, kakkosvahti Teemu Haataja, kolmospolttaja Pertti Mäkelä, kakkospolttaja Jan Hautala, ykkösvahti Janne Oinonen, kolmosvahti Tommi Murto, kolmoskoppari Pasi Pohjola, lukkari Antti Tokkari, jokeripelaaja Petri Raittila, jokeripelaaja Simo Eerikäinen, joripelaaja Markus Kettunen ja jokeripelaaja Markus Meriläinen. Kentän parhaana palkittiin Lännen Antti Tokkari.

## Naiset
Naisten ottelun voitti Idän joukkue jaksoin 2–1 (4–3, 2–4, 4–2). Idän joukkueeseen kuuluivat lyöntijärjestyksessä kakkoskoppari Terhi Rönkä, kolmoskoppari Jonna Salminen, kakkosvahti Paula Rautiainen, sieppari Ulla Mäkinen, kolmosvahti Katja Saari, kolmospolttaja Taina Hyry, lukkari Hanna Heiskanen, ykkösvahti Niina Kantola, kakkospolttaja Kirsi Annila, jokeripelaaja Marja Miesperä, jokeripelaaja Jenni Tolonen jokeripelaaja Terhi Laakkonen ja jokeripelaaja Niina Rinkinen. 

Lännen joukkueeseen kuuluivat lyöntijärjestyksessä kolmospolttaja Kirsi Hänninen, kolmoskoppari Sari Lemponen, kakkosvahti Taru Ylä-Autio, kakkospolttaja Krista Laurila, sieppari Leena-Maaria Lamminen, kolmosvahti Hannamari Laitinen, lukkari Sirpa Pollari, ykkösvahti Sari Siirola, kakkoskoppari Merja Valkama, jokeripelaaja Henna Salmela, jokeripelaaja Niina Mäkiviita, jokeripelaaja Kati Rajala ja jokeripelaaja Johanna Nieminen. Kentän parhaana palkittiin Idän Katja Saari.

## Lähteet
1313 Berna

**1313 Berna (1933 QG)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,11 astronomisen yksikön ja etäisimmillään 3,20 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselinsa ympäri on .

1313 Bernalla on hieman suurempi tiheys kuin vesijäällä.

Asteroidia kiertää vuonna 2004 löydetty kuu, jolla ei ole omaa tunnistetta.

## Lähteet
Tähkäkuusama

**Tähkäkuusama** (*Leycesteria formosa*) on tähkäkuusamien sukuun kuuluva laji. Se on noin 1,5-2 metriä korkea pensas. Se pn peräisin Himalajan alueelta. Lehdet ovat limenvihreitä. Tähkäkuusama kukkii heinäkuulta syyskuulle. Kasvi viihtyy aurinkoisella tai puolivarjoisella kasvupaikalla. Se on talvenarka. Se kestää hyvin leikkausta, myös alasleikkausta. Hedelmät eivät ole syötäviä. Kukintorankojen väri vaihtelee punaisesta viininpunaiseen. itse kukat ovat punaisia tai valkoisia. Kasvi menestyy useanlaisilla kasvualustoilla.

## Lähteet

## Aiheesta muualla
* Global Biodiversity Information Facility (GBIF): ''Leycesteria formosa'' 
* Flora of China: ''Leycesteria formosa''
(185851) 2000 DP107

**(185851) 2000 DP107** on pieni asteroidi, jonka kiertorata leikkaa Maan kiertoradan ja luokitellaan Apollo-asteroideihin. Asteroidi kiertää Auringon ympäri  (noin ) kiertoradalla, joka on lähimmillään 0,85 astronomisen yksikön ja etäisimmillään 1,88 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselinsa ympäri on . Asteroidin kiertorata tuo sen lähimmillää 0,01 astronomisen yksikön päähän Maasta.

Vuonna 2000 havaittiin, että asteroidilla on oma kuu S/2000 (2000 DP107) 1. Pääkappale on arviolta 800 metriä läpimitaltaan ja toisen kappaleen läpimitta on noin 300 metriä.

## Lähteet
Hollanninlumimarja

**Hollanninlumimarja** (*Symphoricarpos x doorenbosii* 'Mother of Pearl') on lumimarjoihin kuuluva risteymä. Kukat ovat punaisen ja valkoisen kirjavia ja kellomaisia. Kukinta-aika alkaa heinäkuulla. Marjat ovat vaaleanpunaisia ja koristeellisia. Ne pysyvät pensaassa pitkään syksyyn. Ne ovat kuivia ja hieman myrkyllisiä. Lehdet ovat tiheässä ja ne ovat tummansinivihreitä. Ne puhkeavat aikaisin keväällä ja pysyvät pensaassa myöhäiseen syksyyn saakka. Syysväritys on keltainen. Kasvi menestyy parhaiten tuoreessa maassa, mutta kestää hyvin kuivuutta. Se menestyy sekä auringossa että varjossa. Se menestyy vyöhykkeillä I-III. Sitä istutetaan paitsi yksittäin, myös pensasryhmiin ja aidanteisiin.

## Lähteet
283 Emma

**283 Emma (A889 CA)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,61 astronomisen yksikön ja etäisimmillään 3,49 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselinsa ympäri on .

Heinäkuussa 2003 kerrottiin, että asteroidilla on oma kuu S/2003 (283) 1. Kuun läpimitta on  kilometriä.

## Lähteet
Tähkäkuusamat

**Tähkäkuusamat** (*Leycesteria*) on kuusamakasvien heimoon kuuluva suku. Siihen kuuluvat lajit ovat kesävihantia pensaita. Oksat ovat joskus onttoja. Lehtiasento on vastakkainen ja lehden reuna on joskus sahalaitainen tai aaltoileva. Joskus lehtien sivussa on lehdyköitä. Kukinnot ovat suppilomaisia tai kiehkuramaisia. Yleensä suojuslehdet ovat näkyviä ja lehtimäisiä. Verholehtiä on 5, kuten myös teriön liuskoja ja heteitä. Kukkien värejä ovat valkoinen, vaaleanpunainen, purppuranpunainen ja oranssinkeltainen. Hedelmä on marja ja siinä on kiinteä verhiö.

## Lajeja
* *[[Leycesteria crocothyrsos]]*
* tähkäkuusama *Leycesteria formosa*
* *[[Leycesteria gracilis]]*
* *[[Leycesteria sinensis]]*
* *[[Leycesteria stipulata]]*
* *[[Leycesteria thibetica]]*

## Lähteet
Terpinen-4-oli

**Terpinen-4-oli** (C10H18O) tai **4-karvomentenoli** on terpenoideihin ja alkoholeihin kuuluva orgaaninen yhdiste. Yhdistettä käytetään ainesosana hajusteissa. Terpin-4-olia esiintyy luonnossa useissa kasveissa, muun muassa paperikaarnamyrtissä, timjamissa, oreganossa, männyissä, eukalyptuksissa ja sitrushedelmissä.

## Ominaisuudet, valmistus ja käyttö
Huoneenlämpötilassa terpinen-4-oli on väritöntä tai kellertävää nestettä, jonka tuoksua on kuvattu mausteiseksi ja muskottipähkinää tai syreeniä muistuttavaksi. Yhdiste liukenee hieman veteen ja hyvin esimerkiksi etanoliin. Terpinen-4-oli on kiraalinen yhdiste, jolla on kaksi enantiomeeria. Monista muista kiraalisista yhdisteistä poiketen, terpinen-4-oli esiintyy kasveissa usein molempina enantiomeereinä, joskus toista enantiomeeria on enemmän joskus ne esiintyvät raseemisena seoksena.

Terpinen-4-olia valmistetaan hapettamalla terpinoleenia valokemiallisesti, pelkistämällä muodostunut hydroperoksidi alkoholiksi ja pelkistämällä selektiivisesti yksi alkeenin kaksoissidos. Yhdistettä saadaan myös terpineolin valmistuksen sivutuotteena.
:

Terpinen-4-olia käytetään hajusteissa tuomaan niihin kurjenpolvien, pippurin tai laventelin tuoksua.

## Lähteet

## Aiheesta muualla

* Human Metabolome Database (HMDB): p-Menth-1-en-4-ol 
* Food Component Database (FooDB): p-Menth-1-en-4-ol 
* DrugBank: Terpinen-4-ol 
* Kyoto Encyclopedia of Genes and Genomes (KEGG): Terpineol-4 
* [PheroBase: Floral Compound - terpinen-4-ol 4-Methyl-1-(1-methylethyl)-3-cyclohexen-1-ol 
* Dr. Duke's Phytochemical and Ethnobotanical Databases: 4-terpineol
András Kulja

**András Tivadar Kulja** (s. 17. syyskuuta 1989 Nyíregyháza, Unkari) on unkarilainen lääkäri ja poliitikko, vuodesta 2024 lähtien Kunnioitus ja vapaus (TISZA) -puolueen edustaja Euroopan parlamentissa.

András Kuljan suku on lähtöisin nykyisen Ukrainan Transkarpatiasta. Hän opiskeli Budapestin Semmelweis-yliopistossa ja valmistui yleislääkäriksi 2016. Sen jälkeen hän on työskennellyt eri sairaaloissa ja opettanut Semmelweis-yliopistossa terveys- ja tiedeviestintää. Valmistumisensa jälkeen hän aloitti erikoistumisen psykiatriaan ja vaihtoi sieltä kirurgiaan. Tämän koulutuksen hän jätti kesken huhtikuussa 2024 lähtiessään ehdolle EU-vaaleihin, sillä työsuhde Unkarin terveydenhuoltojärjestelmässä olisi estänyt häntä arvostelemasta sen epäkohtia, mikä on ollut TISZA-puolueen keskeisiä vaaliteemoja.

Kulja on lääkärintyönsä ohella tullut tunnetuksi TikTok-videoistaan, joilla hän jakaa tietoa lääketieteestä ja terveydenhuollosta. Hänen kanavallaan oli syksyllä 2024 noin 350 000 seuraajaa, ja vuonna 2023 hänet palkittiin Vuoden sisällöntuottajana.

Huhtikuussa 2025 *The Parliament Magazine* valitsi Kuljan parhaiden uusien europarlamentaarikkojen listalle kiittäen hänen näkyvyyttään ja aktiivisuuttaan terveydenhuollon tasa-arvon edistämisessä.

Kulja on naimisissa ja yhden pojan isä.

## Lähteet
Duboisin piirikunta

**Duboisin piirikunta** () on Yhdysvaltojen Indianan osavaltion eteläsosassa sijaitseva piirikunta. Sen väkiluku oli 43&nbsp;637 vuonna 2020. Piirikunnan hallintokeskus on Jasperin kaupunki. Piirikunta on perustettu vuonna 1818. 

## Väestö
Vuoden 2020 väestönlaskennassa Duboisin piirikunnan asukasluku oli 43&nbsp;637. Asukkaista valkoisia oli 89,1&nbsp;%, aasialaisia 0,4&nbsp;%, mustia 0,3&nbsp;% ja alkuperäisasukkaita 0,2&nbsp;%. Asukkaista 3,9&nbsp;% kuului johonkin muuhun rotuun ja 2,7&nbsp;% kuului kahteen tai useampaan rotuun. 6,5&nbsp;% oli hispaanoja tai latinoita mistä tahansa rodusta. 8,1&nbsp;% asukkaista puhui kotonaan jotain muuta kieltä kuin englantia ja 5,7&nbsp;% oli syntynyt ulkomailla.

## Lähteet

## Aiheesta muualla
Hänen armonsa aika

**Hänen armonsa aika** () on Eyvind Johnsonin historiallinen romaani vuodelta 1960.

Romaani sijoittuu varhaiskeskiaikaan, Kaarle Suuren aikakauteen ja kertoo langobardien kapinayrityksestä häntä vastaan vuonna 776. Romaani sai vuoden 1962 Pohjoismaiden neuvoston kirjallisuuspalkinnon. Teos ilmestyi suomeksi Gerda Lindgrenin käännöksenä WSOY:n kustantamana vuonna 1962.

## Lähteet
Veturitien tunneli

**Veturitien tunneli** on Helsingin Keski-Pasilassa sijaitseva tieliikennetunneli, joka alittaa 
Veturitien kiertoliittymän ja kauppakeskus Triplan. Tunnelissa on yksi kaista kumpaankin ajosuuntaan omassa betonikaukalossaan. Tunnelin pituus on 264 metriä ja kaukalo-osuudet mukaan luettuna 461 metriä.

Tunnelin rakentaminen oli osa Keski-Pasilan 2010-luvulla käynnistettyä kehityshanketta, jossa Veturitiestä tehtiin Pasilan uusi pohjois–eteläsuuntainen pääkatu. Aiemmin Keski-Pasila oli vielä pääosin tavararatapihaa, ja Veturitie kulki ratapihan länsireunassa Länsi-Pasilan rajaa mukaillen. Koko katu siirrettiin nykyistä idemmäksi
Pasilan rautatieaseman viereen. Triplan kohdalla kadusta rakennettiin osittain kaksitasoinen, kun keskimmäiset kaistat tunneloitiin pohjois–eteläsuuntaista läpikulkuliikennettä varten, kun taas reunimmaiset kaistat jatkuvat kiertoliittymään, josta on yhteydet Teollisuuskadun tunneliin ja Triplan pysäköintilaitokseen. 

Tunnelin rakennustekninen yleissuunnitelma valmistui syyskuussa 2011. Sen kustannusarvio vuonna 2013 oli 53 miljoonaa euroa. Helsingin kaupunginvaltuusto päätti tunnelin rakentamisesta 10. joulukuuta 2014, ja se otettiin käyttöön lokakuussa 2019. Tunnelille tutkittiin alun perin myös pidempää vaihtoehtoa, mutta sen kustannukset olisivat ylittäneet investointiraamiin varatut määrärahat. Vuonna 2023 tehty liikenneverkkotarkastelu osoitti, ettei pidemmälle tunnelille ollut enää liikenteellisiä tarpeita.

## Lähteet
* 

### Viitteet

## Aiheesta muualla
Hasse Mattila

**Hasse Mattila** (s. 27. joulukuuta 1990) on suomalainen lentopallovalmentaja ja entinen lentopalloilija.

Mattila aloitti valmennusuransa Akaa-Volleyssa vuonna 2018 ja työskenteli aluksi kolme kautta virolaisluotsi Oliver Lüütseppin apuvalmentajana sekä sitä seuranneet vuodet vastaavassa tehtävässä Olli Kunnarin apuna. Kunnarin aikakaudella Mattilan vastuulle tuli valmentamisen lisäksi tilastointi. Tätä tehtävää hän hoitanut myös Suomen miesten lentopallomaajoukkueessa.

Vuonna 2025 Mattila oli voittamassa Akaa-Volleyn kanssa seuran historian ensimmäistä Suomen mestaruutta. Keväällä 2025 uutisoitiin, että Mattila siirtyy kaudeksi 2025–2026 Bundesliigassa pelaavan Barock Volleys MTV Ludwigsburgin päävalmentajaksi. Alun perin Mattilan oli määrä lähteä Ludwigsburgiin apuvalmentajaksi, mutta kun päävalmentajana toiminut Michael Dornheim vetäytyi tehtävästään omasta aloitteestaan muiden kiireidensä vuoksi, paikkaa tarjottiin Mattilalle.

Ennen valmennusuraansa Mattila pelasi lentopalloa Suomessa aina pääsarjatasolla asti. Hän voitti A-, B- ja C-junioreissa Suomen mestaruuden ja pelasi vuosien ajan myös Akaan edustusjoukkueessa. Akaa-Volleyssa Mattila on voittanut apuvalmentajan tehtävästä käsin Suomen mestaruuden lisäksi SM-hopeaa (2023 ja 2024), SM-pronssia (2022) sekä Suomen cupin (2024).

## Viitteet
Jernved

**Jernved** on taajama Esbjergin kunnassa Tanskassa. Taajamassa oli 313 asukasta vuoden 2025 alussa.

## Väestökehitys

## Lähteet

## Aiheesta muualla
Maastojuoksun Suomen-mestaruuskilpailut 1932

**[[Maastojuoksun Suomen-mestaruuskilpailut]] 1932** käytiin 8. toukokuuta Hämeenlinnassa kaupunginpuistossa. Kilpailujen järjestäjänä toimi Hämeenlinnan Tarmo. Kilpailuja oli katsomassa noin 3 900 katsojaa. Kilpailut olivat ensimmäiset jossa oli mukana miehille toinen lyhyempi matka. 

Kilpailuihin osallistui 25 urheilijaa. Miesten 4 km matkalla Suomen mestaruuden voitti Volmari Iso-Hollo ja 9,7 km matkalla mestaruuden voitti erittäin niukasti Paavo Nurmi. Joukkueissa Suomen mestaruuden 4 km matkalta voitti Turun Urheiluliitto ja 9,7 km matkalta mestaruuden voitti Lahden Urheilijat.

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1932 tulokset Tilastopajan sivulla
Ole Lemmeke

**Ole Lemmeke** (s. 10. tammikuuta 1959) on tanskalainen näyttelijä. Hän on näytellyt sekä teatterissa että elokuvissa. Lemmeken tunnetuimpia elokuvarooleja ovat *Himmel og helvede* (1988), *Magnetisørens femte vinter* (1999) ja *Afgrunden* (2004).

## Varhainen ura ja läpimurto teatterissa
Lemmeke valmistui Tanskan teatterikorkeakoulusta vuonna 1984. Jo kahden vuoden kuluttua hän sai läpimurtonsa Kööpenhaminan Rialto-teatterissa näytelmässä *Orphans* (De efterladte). Tämä menestys avasi hänelle ovet Tanskan merkittäviin teattereihin, joissa hän näytteli laajasti erilaisissa rooleissa niin draamoissa kuin komedioissakin.

## Merkittävät teatteriroolit ja palkinnot
Lemmeke on saanut kiitosta erityisesti pääosista kuten *Edward II* Ib Thorupin versiossa Det Ny Teaterissa. Hän on esiintynyt myös lukuisissa muissa palkituissa ja arvostetuissa tuotannoissa, kuten *Our Country’s Good* ja *Fernando Krapp Wrote Me This Letter*. Hänen roolinsa Herman Bangina näytelmässä *Bang & Betty* vuonna 2012 on yksi uran kohokohdista, josta hän sai kaksi suurinta tanskalaisen teatterin palkintoa, Reumertin ja Teaterpokalenin.

## Elokuva- ja televisioura
Lemmeken TV-debyytti tapahtui sitcomissa *Sådan er det bare*. Hän sai Bodil-palkinnon parhaasta miespääosasta elokuvasta *Himmel og helvede*. Hän on esiintynyt monissa eri elokuvagenreissä, kuten sotaelokuvissa, draamoissa ja trillereissä. Lisäksi hän on ollut osa suosittuja tanskalaisia tv-sarjoja, kuten *[[Rikos (televisiosarja)|Rikos]]* ja *[[Rita (televisiosarja)|Rita]]*. Vuonna 2018 Lemmeke näytteli elokuvassa *[[Onnen poika (elokuva)|Onnen poika]]* (Lycke-Per), ohjaaja Bille Augustin suuressa tuotannossa.

## Kunniamaininnat ja tunnustukset
Vuonna 2007 Lemmeke sai Tanskan kuningatar Margareeta II:lta ritarin arvon (Ridder af 1. grad). Hän on myös voittanut useita kertoja Reumert-palkinnon näyttelijäntyöstään, viimeksi vuonna 2018 Gogolin klassikkonäytelmässä *[[Reviisori]]* esittämästään pormestarin roolista.

## Lähteet

## Aiheesta muualla
Luettelo Pohjois-Carolinan piirikunnista

Tämä on **luettelo Pohjois-Carolinan osavaltion piirikunnista**. Pohjois-Carolinassa on 100 piirikuntaa.

## Lähteet

## Aiheesta muualla
Maastojuoksun Suomen-mestaruuskilpailut 1931

**[[Maastojuoksun Suomen-mestaruuskilpailut]] 1931** käytiin 17. toukokuuta Ensossa osin urheilukentän alueella. Kilpailujen lähtö- ja maali-alueet sijaitsivat urheilukentällä. 

Kilpailujen järjestäjänä toimi Enson Kisailijat. Kilpailuihin osallistui edellisiä vuosia vähemmän urheilijoita, 27 kilpailijaa. Kilpailuja oli katsomassa aurinkoisessa säässä noin 3 900 katsojaa. Miehissä Suomen mestaruuden 8,7 km matkalta voitti Jalmari Kaila ja joukkueissa mestaruuden voitti Helsingin Kisa-Veikot.

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1931 tulokset Tilastopajan sivulla
Seclin

**Seclin** on kunta Pohjois-Ranskassa Nordin departementissa Hauts-de-Francen alueella. Se sijaitsee noin kymmenen kilometriä Lillen kaupungista etelään.

Seclinissä sijaitsee Lille-Séclinin teollisuusalue, joka on yksi Hauts-de-Francen alueen suurimmista liike-elämän keskuksista. Teollisuusalueella on noin 250 erikokoista yritystä.

Kunnan keskustassa oleva kirkko Collégiale Saint Piat on Lillen metropolialueen vanhin kirkko. Kirkon uusklassiseen tyyliin sisustettu kuori on rakennettu pyhän Piat'n kryptan yläpuolelle, jonne pyhimys on haudattu. Kirkkoa on uudistettu 1200-, 1500- ja 1700-luvuilla.

## Tunnettuja kuntalaisia
*André Ayew (s. 1989), jalkapalloilija
*Thomas Didillon-Hödl (s. 1995), jalkapalloilija

## Lähteet

## Aiheesta muualla
Wattignies

**Wattignies** on kunta Pohjois-Ranskassa Nordin departementissa Hauts-de-Francen alueella. Se sijaitsee noin viisi kilometriä Lillen kaupungista etelään.

Wattignies oli vielä 1950-luvulla vaatimaton maalaiskylä Lillen laitamilla. Siitä on kuitenkin tullut nopeasti kasvava kaupunki. Kylän keskustassa sijaitsee Saint Lambertin kirkko. Sen vanhimmat osat ovat peräisin 1000-luvulta ja alttaritaulu on 1500-luvulta.

## Tunnettuja kuntalaisia
*Albert Decourtray (1923-1994), arkkipiispa

## Lähteet

## Aiheesta muualla
Maastojuoksun Suomen-mestaruuskilpailut 1930

**[[Maastojuoksun Suomen-mestaruuskilpailut]] 1930** käytiin 18. toukokuuta Jyväskylässä kaupunginpuistossa. Kilpailujen järjestäjänä toimi Jyväskylän Kisa-Toverit ja niihin osallistui 31 urheilijaa, joista yksi keskeytti. 

Kilpailuja oli katsomassa yhteensä noin 10 000 katsojaa, lähtö- ja maalialueella noin 5 000 katsojaa ja matkavarrella suunnilleen saman verran. Erityisesti Paavo Nurmen mukanaolo kisassa toi ihmisiä Jyväskylään katsomaan kisaa. Miehissä 8,2 km matkalta Suomen mestaruuden voitti Paavo Nurmi ja joukkueissa mestaruuden voitti jälleen edellisen vuoden tavoin Helsingin Toverit.

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1930 tulokset Tilastopajan sivulla
Rurik Wahlstein

**Rurik Donald Mikael (”Rikke”) Wahlstein** (29. elokuuta 1938 Helsinki – 13. kesäkuuta 2025 Vantaa) oli suomalainen toimitusjohtaja, orkesterinjohtaja ja trumpetisti. Hän oli DDT Jazzbandin perustaja.

Wahlstein tutustui klarinetisti Fred Anderssoniin ollessaan äitinsä kanssa 1953 laivamatkalla Lontooseen, ja matkan aikana heräsi ajatus jazzyhtyeen perustamisesta. Hän soitti Helsingin Torvisoittokunnassa oppilaana ja opiskeli Hankenilla. Häntä pyydettiin vuonna 1958 kokoamaan Helsingin kahden kauppakorkeakoulun yhteinen jazzyhtye, jolloin syntyi DDT, ja mukaan tuli myös Fred Andersson. Leipätyönään Wahlstein aloitti SEK:n yhteyspäällikkönä ja jatkoi sitten uraansa mainosalalla. Myöhemmin hänestä tuli Wiwacon toimitusjohtaja.

Wahlstein piti uransa kohokohtana Louis Armstrongin Suomen-vierailua 1962, jolloin DDT soitti tämän konsertin väliaikayhtyeenä. Wahlstein johti DDT Jazzbandia vuoteen 2012.

Wahlstein palkittiin Classic Jazz ry:n Louis Armstrong -palkinnolla vuonna 2000.

## Lähteet

## Kirjallisuutta
*
Norfolkin herttua

**Norfolkin herttua** on Howardin suvussa oleva aatelisarvo Britannian aateliin kuuluvassa Englannin aatelistossa. Aiemmmin arvo on kuulunut muun muassa Mowbrayn suvulle. Norfolkin herttualla on samalla Englannin perinnöllinen Earl Marshalin virka. Huomattavia ovat muun muassa:

*Thomas Howard (1473–1554), Norfolkin 3. herttua, kuningatar Katariina Howardin setä.
*Thomas Howard (1536–1572), Norfolkin 4. herttua, Surreyn jaarlin Henry Howardin poika, mestattiin. 
*Henry Charles Howard (1791–1856), Norfolkin 13. herttua, sitä aiemmin ensimmäinen roomalaiskatolilainen parlamentin alahuoneessa reformaation jälkeen.
*Henry Granville Fitzalan–Howard (1815–1860) Norfolkin 14. herttua, edellisen poika, poliitikko.
*Henry Fitzalan–Howard (s. 1847), Norfolkin 15. herttua, edellisen poika, poliitikko, ylipostimestari, Englannin katolilaisten johtaja.

## Katso myös
*Framlinghamin linna
*Arundelin linna

## Lähteet

## Aiheesta muualla
Vimpelin pesisfestivaalit

**Vimpelin pesisfestivaalit** on vuosittain järjestettävä pesäpallotapahtuma. Tapahtuma järjestetään Saarikentällä Vimpelissä. Tapahtumaa osana järjestetään eri joukkueiden Superpesis-otteluita. Vuodesta 2024 lähtien Saarikenttä-festivaali on järjestetty osana tapahtumaa. Pesisfestivaali on 16&nbsp;000 kävijällään Suomen suurin pesäpallotapahtuma.

## Historia

Vimpelin pesisfestivaalit järjestettiin ensimäistä kertaa 9.–17. heinäkuuta 2022 osana pesäpallon satavuotisjuhlavuotta. Pesisfestivaalit koostuivat Vimpelin Vedon kotiotteluista, baseballin näytösottelusta, sekä porrasjuoksun SM-kisoista. Superpesis-otteluina tapahtumassa olivat Vedon kotiottelut Hyvinkään Tahkoa, Sotkamon Jymyä ja Seinäjoen JymyJusseja vastaan, sekä Lappajärven Veikkojen ottelu Oulunsalon Vasamaa vastaan.

## Katso myös
* Saarikenttä-festivaali

## Lähteet
Luettelo Kansasin piirikunnista

Tämä on **luettelo Kansasin osavaltion piirikunnista**. Kansasissa on 105 piirikuntaa.

## Lähteet

## Aiheesta muualla
Paula Padrik

**Paula Padrik** (o.s. Nõmm; 29. huhtikuuta 1926 Tudulinna – 2. syyskuuta 2008 Tallinna) oli virolainen ooppera- ja operettilaulaja, joka oli äänialaltaan sopraano.

Padrikin vanhemmat olivat kansanmuusikoita. Padrik valmistui Türi Aiandustehnikumista vuonna 1945, Tallinnan musiikkikoulusta vuonna 1950 ja Tallinnan valtionkonservatoriosta vuonna 1955. Hän opiskeli Tallinnan valtionkonservatoriossa Linda Saulin luokalla. Padrik lauloi Estonia-teatterin kuorossa vuosina 1950–1951 ja oli vuosina 1955–1969 Estonia-teatterin solisti. Hänellä oli rooleja muiden muassa Wolfgang Amadeus Mozartin, Georges Bizet’n, Jules Massenet’n, Jacques Offenbachin, Pjotr Tšaikovskin, Giacomo Puccinin, Pjotr Tšaikovskin, Nikolai Rimski-Korsakovin, Sergei Rahmaninovin, Eugen Kappin, Boris Kõrverin, Edgar Arron ja Leo Normetin teoksissa.

Padrik oli Viron teatteriliiton jäsen vuodesta 1957 lähtien. Hänestä tehtiin Viron sosialistisen neuvostotasavallan kunniataiteilija vuonna 1960. Hän teki useita äänityksiä Viron radiolle. Padrik oli naimisissa näyttelijä Endel Padrikin kanssa. Hän oli toimittaja, poliitikko Jaana Padrikin äiti.

## Lähteet
Shabana Rehman Gaarder

**Shabana Rehman Gaarder** (14. heinäkuuta 1976 Karachi, Pakistan – 29. joulukuuta 2022 Oslo, Norja) oli norjalainen pakistanilaissyntyinen stand up -koomikko. Hän aloitti koomikonuransa vuonna 1999. Gaarder teki pilaa Pakistanin ja Norjan kulttuureista ja hänen esityksiinsä sisältyi islamin kritiikkiä. *[[Dagbladet (norjalainen lehti)|Dagbladet]]*-lehti nimesi Gaarderin vuonna 2004 yhdeksi Norjan vaikutusvaltaisimmista mielipidevaikuttajista. 

Gaarder kirjoitti myös näytelmiä ja kolumneja. Hän johti Født fri -säätiötä, jonka tavoitteena on toimia muun muassa kunnia- ja häpeäkulttuuria ja pakkoavioliittoja vastaan. Gaarder sai Fritt Ord -sananvapauspalkinnon. *Dagbladet* valitsi hänet vuonna 2018 Norjan 12 parhaan naispuolisen puhujan joukkoon.

## Lähteet

## Aiheesta muualla

* Kotisivut. (Internet Archive)